કચ્છની ક્રીક અને દરિયાઈ સીમાની સાથે સાથે ગુજરાત-મહારાષ્ટ્ર સાથે સંકળાયેલા અરબી સમુદ્રના વિશાળ જળ વિસ્તારમાં પાકિસ્તાન સૈનિકોનો જમાવડો વધારી રહ્યું હોવાના રોજે રોજના ઈન્ટેલિજન્સ રિપોર્ટ વચ્ચે ભારતીય ગુપ્તચર એજન્સીનો એક એવો ચોંકાવનારો અહેવાલ આવ્યો છે કે, જેમ ભારતે બોર્ડર સિકયોરિટી ફોર્સના રેગ્યુલર યુનિટમાંથી ક્રીક એરિયાની સિકયોરિટી માટે ક્રોકોડાઈલ કમાન્ડોઝની રચના કરીને તેને ક્રીકમાં ગોઠવી રાખ્યા છે તેમ પાકિસ્તાનને પણ રેન્જર્સમાંથી ડોલ્ફિન નામના કમાન્ડો યુનિટની રચના કરીને તેના કમાન્ડોને હાલ ક્રીકમાં ગોઠવ્યા છે.